b'\n_START_ARTICLE_\nPipi in Melkijad\n_START_SECTION_\nZgodovina\n_START_PARAGRAPH_\nElke Loewe je napisala zgodbo in ustvarila like, medtem ko je njen mo\xc5\xbe Dietrich Loewe prevzel oblikovanje in animacijo risanke. Zgodbo je pripovedoval Gottfried Kramer, ki je v nem\xc5\xa1ki jezik sinhroniziral Marlona Branda (Boter, Apokalipsa zdaj), Humphreya Bogarta, Ala Pacina, Charltona Hestona, F. Murraya Abrahama (Amadeus), Dabneya Colemana (Columbo) ter nenazadnje posodil ra\xc4\x8dunalni\xc5\xa1ki glas govore\xc4\x8demu avtomobilu K.I.T.T. v seriji Vitez za volanom. Od prve epizode februarja 1973 pa do leta 1985, kot del mladinskega programa Unser Sandm\xc3\xa4nnchen na nem\xc5\xa1ki televiziji ARD, je bilo predvajanih preko 100 epizod. V zgodnjih 1990-ih so ponovno za\xc4\x8deli delati in predvajati nove epizode, ki jih je bilo vsega skupaj osem. Vse do smrti Gottfrieda Kramerja in Dietricha Loewa leta 1994, ko je bila serija dokon\xc4\x8dno prekinjena.'